《蝶恋花 即景偶成，寄怀少兰、小村弟，柔吉妹》
清代·袁绶

怯试春杉寒尚峭。细雨斜风，不管莺花恼。上巳清明都过了。

杜管声里韶光老。

寂寂重帘香篆袅。乍喜新晴，灵鹊穿花噪。宿酒醒来情悄悄。

绿窗自谱相思调。

作者简介：浙江钱塘人，字紫卿。袁枚孙女。幼读祖父诗，辄怡然意开。所为诗沉著痛快，无闺阁气。有《簪芸阁诗稿》。